Okresná prokuratúra Trnava 
Vajanského 22, 918 67 Trnava 1

Sp. zn. : 4 Pv 456/13/2207	Trnava, 9.8.2013
EEČ : 2-21-141-2013

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 157 odsek 2 písmeno a Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Trnava
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
stíhaného na tom skutkovom základe, že 
dňa 23.07.2007 v čase o 08.45 hod. na úseku cesty I/61 v kilometri 66,020 medzi obcami Madunice a Červeník viedol ako vodič osobné motorové vozidlo zn. Škoda Felícia Combi, MPZ: XXXXX smerom od obce Madunice, pričom pri odbočovaní doľava smerom na obec Červeník nedal prednosť v jazde proti jazdiacemu osobnému motorovému vozidlu zn. Škoda Felícia, e.č. XXXXX, ktoré viedol ako vodič XXXXX, jazdiaceho v smere Trnava - Madunice, pričom došlo k zrážke uvedených motorových vozidiel, následkom čoho došlo k zraneniu spolujazdcov vodiča XXXXX - XXXXX, ktorý utrpel ľahké zranenia a to - zlomeninu 7. a 8. rebra vľavo, hematómy brušnej steny, pomliaždenie pravého kolena s dobou liečenia približne 4 týždne, XXXXX, ktorá utrpela ľahké zranenia a to - pomliaždenie hrudníka, pomliaždenie prednej brušnej steny, pomliaždenie lopaty pravej bedrovej kosti, pomliaždenie a odreninu ľavého predkolenia s dobou liečenia 6 dní, ďalej došlo k zraneniam vodiča XXXXX a to - k zlomenine pravého jabĺčka bez posunu, pomliaždeniu hrudníka, pomliaždeniu  a odrenine ľavého kolena s dobou liečenia 6 týždňov, k zraneniam spolujazdcov XXXXX a to XXXXX, ktorá utrpela ľahké zranenia a to - voľný vzduch a voľná tekutina v pravej pohrudničnej dutine, zlomeninu hornej časti hrudnej kosti, pomliaždenie pravých pľúc, pomliaždenie hrudníka, krvácanie do močových ciest, podvrtnutie krčnej a hrudnej chrbtice, pomliaždenie pravej ruky, pomliaždenie ľavého predkolenia, pomliaždenie lopaty pravej bedrovej kosti s dobou liečenia 5 týždňov, XXXXX, toho času nachádzajúcej sa v 9. mesiaci tehotenstva, ktorá utrpela ťažké zranenia a to - zlomeninu dolnej časti ľavej stehnovej kosti, zlomeninu pravého vonkajšieho členka, pomliaždenie a odreniny na oboch predlaktiach, vynútený pôrod cisárskym rezom, s dobou liečenia 10 až 12 mesiacov, čím obvinený XXXXX porušil dôležitú povinnosť uloženú mu podľa § 18 ods. 4 zákona č.315/1996 Z.z. o premávke na pozemných komunikáciách,

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Vyšetrovateľ Odboru kriminálnej polície, Okresného riaditeľstva PZ v Trnave, uznesením ČVS: XXXXX zo dňa 04.02.2008 podľa § 206 ods. 1 Trestného poriadku vzniesol obvinenie XXXXX, nar. XXXXX, pre prečin ublíženia na zdraví podľa § 157 ods. 1, ods. 2 písm. a) Trestného zákona, na tom skutkovom základe, že 
dňa 23.07.2007 v čase o 08.45 hod. na úseku cesty I/61 v kilometri 66,020 medzi obcami Madunice a Červeník viedol ako vodič osobné motorové vozidlo zn. Škoda Felícia Combi, MPZ: XXXXX smerom od obce Madunice, pričom pri odbočovaní doľava smerom na obec Červeník nedal prednosť v jazde proti jazdiacemu osobnému motorovému vozidlu zn. Škoda Felícia, e.č. XXXXX, ktoré viedol ako vodič XXXXX, jazdiaceho v smere Trnava - Madunice, pričom došlo k zrážke uvedených motorových vozidiel, následkom čoho došlo k zraneniu spolujazdcov vodiča XXXXX - XXXXX, ktorý utrpel ľahké zranenia a to - zlomeninu 7. a 8. rebra vľavo, hematómy brušnej steny, pomliaždenie pravého kolena s dobou liečenia približne 4 týždne, XXXXX, ktorá utrpela ľahké zranenia a to - pomliaždenie hrudníka, pomliaždenie prednej brušnej steny, pomliaždenie lopaty pravej bedrovej kosti, pomliaždenie a odreninu ľavého predkolenia s dobou liečenia 6 dní, ďalej došlo k zraneniam vodiča XXXXX a to - k zlomenine pravého jabĺčka bez posunu, pomliaždeniu hrudníka, pomliaždeniu  a odrenine ľavého kolena s dobou liečenia 6 týždňov, k zraneniam spolujazdcov XXXXX a to XXXXX, ktorá utrpela ľahké zranenia a to - voľný vzduch a voľná tekutina v pravej pohrudničnej dutine, zlomeninu hornej časti hrudnej kosti, pomliaždenie pravých pľúc, pomliaždenie hrudníka, krvácanie do močových ciest, podvrtnutie krčnej a hrudnej chrbtice, pomliaždenie pravej ruky, pomliaždenie ľavého predkolenia, pomliaždenie lopaty pravej bedrovej kosti s dobou liečenia 5 týždňov, XXXXX, toho času nachádzajúcej sa v 9. mesiaci tehotenstva, ktorá utrpela ťažké zranenia a to - zlomeninu dolnej časti ľavej stehnovej kosti, zlomeninu pravého vonkajšieho členka, pomliaždenie a odreniny na oboch predlaktiach, vynútený pôrod cisárskym rezom, s dobou liečenia 10 až 12 mesiacov, čím obvinený XXXXX porušil dôležitú povinnosť uloženú mu podľa § 18 ods. 4 zákona č.315/1996 Z.z. o premávke na pozemných komunikáciách.

Následne vyšetrovateľ Odboru kriminálnej polície, Okresného riaditeľstva PZ v Trnave, uznesením ČVS: OXXXXX zo dňa 29.05.2008 podľa § 228 ods. 2 písm. a) Trestného poriadku prerušil trestné stíhanie obvineného XXXXX, stíhaného pre prečin ublíženia na zdraví podľa § 157 ods. 1, ods. 2 písm. a) Trestného zákona z dôvodu, že prichádza do úvahy odovzdanie trestného stíhania obvineného XXXXX do cudziny, nakoľko je štátnym príslušníkom Českej republiky.

Na základe žiadosti Okresnej prokuratúry Piešťany, sp. zn. 1 Pv 299/08 zo dňa 26.09.2008 o prevzatie trestného konania bola uvedená trestná vec obvineného prevzatá Najvyšším štátnym zastupiteľstvom Českej republiky, ktoré danú trestnú vec postúpilo ako vecne a miestne príslušnému Okresnému štátnemu zastupiteľstvu v Karvinej na ďalšie konanie.

Štátny zástupca Okresného štátneho zastupiteľstva v Karvinej uznesením     sp. zn. 1 ZT 48/2009 zo dňa 23.03.2009 podľa § 307 ods. 1 Trestného poriadku Českej republiky podmienečne zastavil trestné stíhanie obvineného XXXXX, stíhaného pre trestný čin ublíženia na zdraví podľa § 224 ods. 1,     ods. 2 Trestného zákona Českej republiky a súčasne mu uložil skúšobnú dobu v trvaní 2 roky. Uvedené uznesenie nadobudlo právoplatnosť dňa 10.04.2009.

Dňa 13.05.2011 vydal štátny zástupca Okresného štátneho zastupiteľstva v Karvinej uznesenie, sp. zn. 1 ZT 48/2009, ktorým rozhodol, že obvinený XXXXX sa v skúšobnej dobe podmienečného zastavenia trestného stíhania osvedčil. Uvedené uznesenie nadobudlo právoplatnosť dňa 25.05.2011.

Podľa § 228 ods. 5 Trestného poriadku ak pominie dôvod na prerušenie, prokurátor alebo policajt o pokračovaní v trestnom stíhaní rozhodne uznesením.

XXXXX prokuratúry uznesením sp. zn. 4 Pv 456/13-2 zo dňa 06.08.2013 rozhodol, že podľa § 228 ods. 5 Trestného poriadku pokračuje v trestnom  stíhaní  obvineného XXXXX, nar. XXXXX v XXXXX, XXXXX, trvale bytom XXXXX, XXXXX XXXXX, štátny občan Českej republiky, stíhaného pre prečin ublíženia na zdraví podľa § 157 ods. 1, ods. 2 písm. a) Trestného zákona, pretože dôvody prerušenia vo veci pominuli.
                       
Podľa § 215 ods. 2 písm. c) Trestného poriadku prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.
 
Po preskúmaní uznesenia Okresného štátneho zastupiteľstva v Karvinej, sp. zn. 1 ZT 48/2009 zo dňa 23.03.2009 o podmienečnom zastavení trestného stíhania obvineného XXXXX, ako aj obsahovo nadväzujúceho uznesenia o osvedčení obvineného v skúšobnej dobe podmienečného zastavenia trestného stíhania, som dospel k jednoznačnému záveru, že uvedené rozhodnutie možno považovať za dostačujúce. Z uvedeného dôvodu som preto rozhodol tak, ako je uvedené vo výrokovej časti tohto uznesenia, t.j. že trestné stíhanie vedené proti obvinenému podľa § 215 ods. 2 písm. c) Trestného poriadku zastavujem.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Mikuláš
prokurátor